**KONKURS ZA UČENIKE OSNOVNIH I SREDNJIH ŠKOLA I STUDENTE**

**„b&r – MOST KULTURNOG POVEZIVANJA“**

**UDG – kao most saradnje zemalja B&R**

Prateći promjene na globalnom tržištu Univerzitet Donja Gorica je posebno razvio saradnju sa Kinom, u okviru koje ima potpisane memorandume o saradnji sa oko 50 kineskih univerziteta i poznatih kompanija. Kao plod ove višegodišnje saradnje Univerzitet Donja Gorica je organizovao poseban studijski program na Fakultetu za kulturu i turizam – Kineske studije. Na ovim studijama se, osim kineskog jezika, izučavaju i kineska kultura, istorija, filozofija, ekonomija, ali i informatika, pa stoga on predstavlja jedinstven studijski program ovoga tipa u Evropi.

Na UDG-u je pod pokroviteljstvom Confucious Institute Headquarters (Hanban) iz Pekinga i u saradnji sa Beijing Union University otvorena Turizam Konfučije učionica koja svoju djelatnost, između ostalog, zasniva na učenju kineskog jezika, podsticanju i promociji interkulturalnosti, izučavanju kineske istorije, kulture, filozofije, ekonomije, turizma itd., ali i na realiziciji ostalih stručnih aktivnosti koje se odnose na istraživanje Kine.

U cilju daljeg promovisanja naše saradnje UDG Kineske studije, Beijing Union University i UDG Turizam Konfučije Učionica pozivaju učenike i studente da se prijave na:

*KONKURS*

**„ b&r – MOST KULTURNOG POVEZIVANJA “**

**Takmičenje je otvoreno za osnovce, srednjoškolce i studente zemalja B&R.**

**Kandidati pripremaju rad na temu “b&r – MOST KULTURNOG POVEZIVANJA”.**

**ORGANIZATORI:**

Univerzitet Donja Gorica i Beijing Union University

**OPIS:**

Cilj konkursa je promocija kineske kulture i filozofije kroz primjenu različitih tradicionalnih ili savremenih umjetničkih formi i/Ili savremenih ICT tehnologija kako bi se ova bogata riznica znanja na što kreativniji i inovativniji način predstavila javnosti i to upravo kroz stvaralaštvo djece i mladih u Crnoj Gori, Kini, zemljama B&R.

**UČESNICI:**

Učenici i student zemalja B&R a posebno iz Kine i Crne Gore istražiće i u radu prikazati shvatanje kineske kulture i dodirne tačke sa kulturama drugih zemalja i ulogu kulture u zajedničkoj budućnosti.

**USLOVI:**

Učenici i studenti su slobodni da izaberu način na koji žele da se izraze, bilo kroz literarni rad, pjesmu, kompoziciju, likovni ili vajarski rad, fotografiju, video formu, animaciju ili neku drugu umjetničku formu (ilustracija, strip, crtež, akvarel, kolaž i sl.…).

Uz rad je neophodno dostaviti i podatke o autoru: ime i prezime, razred, škola ili fakultet, grad i mjesto, država, kontak mail autora.

**NAČIN I ROK PRIJAVE:**

Rok za dostavljanje radova je 15. jun 2021. godine.

Radovi se dostavljaju sa naznakom: „**b&r – MOST KULTURNOG POVEZIVANJA**“ **–** prijava na konkurs Univerziteta Donja Gorica i Beijing Union University.

Radovi iz Azije se mogu dostaviti lično ili poštom na adresu Beijing Union University, No. 97, Beisihuan East Road, Chao Yang District, Beijing, P. R. China ili elektronskim putem na mejl: lytyalin@buu.edu.cn

Radovi iz Evrope se mogu dostaviti lično ili poštom na adresu Univerziteta Donja Gorica, Oktoih 1, 81000 Podgorica, Crna Gora ili elektronskim putem na mejl: aleksandra.gogic@udg.edu.me

**Prva selekcija:** UDG i BUU će izvršiti selekciju 30 radova iz Evrope i 30 radova iz Kine

Od tih 60 radova biće izabrano:

* 5 glavnih nagrada
* 15 drugoplasiranih nagrada, i
* 40 trećeplasiranih nagrada.